cyanic-selkie/wikianc huggingface dataset:
সুগতাকুমারী
সাহিত্য কর্ম
সুগতাকুমারী’র শুরুর রচনাগুলিতে দুঃখময় ভালোবাসার গীতিকথা পরিলক্ষীত হলেও পরবর্তীতে তিনি বিভিন্ন সামাজিক সংবেদনশীল বিষয়, নারীদের অধিকার ও অবিচার তুলে ধরেন। পরিবেশগত সমস্যা এবং অন্যান্য সমসাময়িক সমস্যাগুলিও তাঁর কবিতায় তীব্রভাবে বর্ণিত হয়েছে।
কেরালা সরকারের সর্বোচ্চ সাহিত্যিক সম্মাননা ভায়ালার পুরস্কার (Vayalar Award) এবং এজুথাচান পুরস্কার (Ezhuthachan Puraskaram) সহ তার সাহিত্যকর্মের জন্য আরও অনেক পুরস্কার জিতেছেন। ২০০৪ সালে তাকে কেরালা সাহিত্য একাডেমী ফেলোশিপ দেওয়া হয়। তিনি ২০০৬ সালে ভারত সরকারের চতুর্থ সর্বোচ্চ বেসামরিক খেতাবপদ্মশ্রী পেয়েছেন। ২০১২ সালে তিনি তৃতীয় মালয়ালম লেখক হিসেবে মর্যাদাপূর্ণ “সরস্বতী সম্মান”, “পণ্ডিত কারুপ্পন পুরস্কার” লাভ করেছেন।
সামাজিক কার্যক্রম
সুগতাকুমারী একজন  প্রকৃতি সংরক্ষণবাদী হিসেবে সোসাইটি ফর কনজারভেশন অফ নেচার এর সম্পাদক হিসেবে দায়িত্ব পালন করে আসছেন। একটি জলবিদ্যুৎ কেন্দ্রের নিমজ্জন এর কবল থেকে ১৯৭০ সালে কেরালার সাইলেন্ট ভ্যালি নামে প্রাকৃতিক বন রক্ষার্থে জাতীয় আন্দোলন পরিচালনা করেন। তার কবিতা “মারাথিনু স্তুতি” (Marathinu Stuthi-Ode to a Tree) এ আন্দোলনের প্রতীক ও দি সেইভ সাইলেন্ট ভ্যালি ক্যাম্পেইন সভার উদ্বোধনী সঙ্গীত হিসেবে নির্ধারন করা  হয়েছিল। পরিবেশ সংরক্ষণ ও বনায়ন প্রচেষ্টার জন্য ভারত সরকারের কাছ থেকে পেয়েছেন প্রথম ইন্দিরা প্রিয়দর্শিনী বৃক্ষ মিত্র পুরস্কার ।
তিনি বিভিন্ন নারী আন্দোলনের সাথেও জড়িত ছিলেন এবং দায়িত্ব পালন করেছেন কেরালা স্টেট উইমেন কমিশনের চেয়ারপার্সন হিসেবে। অভয়া  (শরণার্থী) নামীয় একটি সংস্থা প্রতিষ্ঠান মাধ্যমে মহিলা মানসিক রোগীদের আশ্রয় এবং আশা ভরসার যোগান দাতা হিসেবে ভূমিকা পালন করে আসছেন।
পারুল যাদব
কর্মজীবন
পারুল মুম্বাইয়ে মডেলিং এর মাধ্যমে তার প্রাথমিক কর্মজীবন শুরু করেন।
লি কুয়ান ইউ
লি কুয়ান ইউ, জিসিএমজি, সিএইচ, এসপিমেজে (জন্ম: ১৬ সেপ্টেম্বর, ১৯২৩ - মৃত্যু: ২৩ মার্চ, ২০১৫) স্ট্রেইট সেটেলম্যান্টসে (ব্রিটিশ আমলের সিঙ্গাপুর) জন্মগ্রহণকারী সিঙ্গাপুরের বিশিষ্ট রাজনীতিবিদ ছিলেন। সিঙ্গাপুরের প্রথম প্রধানমন্ত্রী হিসেবে মালয়েশিয়ার কাছ থেকে দেশের স্বাধীনতার পর ১৯৬৫ থেকে ১৯৯০ সাল পর্যন্ত দেশ পরিচালনা করেন। তিন দশকেরও অধিক সময় রাষ্ট্রপরিচালনার সাথে নিজেকে সম্পৃক্ত রাখেন। তাকে ‘সিঙ্গাপুরের স্বাধীনতার জনক’ হিসেবে আখ্যায়িত করা হয়। এছাড়াও তার নেতৃত্বে এক প্রজন্মের মধ্যেই দেশটি তৃতীয় বিশ্ব থেকে প্রথম বিশ্বের দেশের রূপান্তরিত হয়।
প্রারম্ভিক জীবন
হক্কা ও চীনা পেরানাকান বংশোদ্ভূত চতুর্থ প্রজন্মের সিঙ্গাপুরী তিনি। ১৯৩১ সালে তেলক কুরাউ ইংলিশ স্কুলে প্রাথমিক শিক্ষা গ্রহণ করেন। ১৯৩৫ সালে র‌্যাফল ইনস্টিটিউশনে ভর্তি হন। তার সহপাঠী ও একমাত্র বালিকা এবং ভবিষ্যতের সহধর্মীনি কোয়া জিওক চু এখানেই পড়তেন। মেধাবী ছাত্রী হিসেবে কোয়া ইংরেজি ও অর্থনীতি বিষয়ে তাকে পরাজিত করতে পারতেন।
কর্মজীবন
কেমব্রিজ বিশ্ববিদ্যালয়ের অধীনে ফিৎজউইলিয়াম কলেজ থেকে আইনে প্রথম শ্রেণীতে দ্বৈত তারকা প্রাপ্ত হন ও ডিগ্রী লাভ করেন। ১৯৫০ সালে মিডল টেম্পলে ব্যারিস্টার মনোনীত হন ও ১৯৫৯ পর্যন্ত আইনজীবী ছিলেন। ১৯৫৪ সালে পিপলস অ্যাকশন পার্টির (পিএপি) সহঃ প্রতিষ্ঠাতা হন ও ১৯৯২ সাল পর্যন্ত দলের মহাসচিব ছিলেন। ধারাবাহিকভাবে দলকে আটটি বিজয়ে নেতৃত্ব দেন। ১৯৬৩ সালে ব্রিটেনের ঔপনিবেশিক শাসন অবসানের পূর্ব পর্যন্ত প্রচারণা চালান। মালয়েশিয়া ফেডারেশন গঠিত হলে সিঙ্গাপুরকে মালয়, সাবাহ ও সারাওয়াকের সাথে একীভূত করা হয়। এরফলে জাতিগত বিরোধ ও রাজনৈতিক উত্তেজনার প্রেক্ষিতে দুই বছরের ব্যবধানে সিঙ্গাপুরের স্বাধীনতা অর্জিত হয়।
রাজনৈতিক জীবন
সংসদীয় নিয়ন্ত্রণে নিয়ে লি ও তার মন্ত্রীপরিষদের সদস্যরা ঔপনিবেশিক আমলে কোনরূপ প্রাকৃতিক সম্পদবিহীন অনুন্নত অঞ্চলটি পরিচালনায় মনোনিবেশ ঘটান।
১৯৬৫ থেকে ১৯৯০ সালে প্রধানমন্ত্রী হিসেবে দেশ পরিচালনার পর পদত্যাগ করেন। তার উত্তরসূরী গোহ চক তং তাকে জ্যেষ্ঠ মন্ত্রী হিসেবে মনোনীত করেন। এ পদে তিনি ২০০৪ সাল পর্যন্ত কর্মরত ছিলেন। পরবর্তীতে তার জ্যেষ্ঠ সন্তান লি সিয়েন লুং দেশের তৃতীয় প্রধানমন্ত্রী হলে ২০১১ সাল পর্যন্ত তাকে মন্ত্রীপরিষদের উপদেষ্টা মনোনীত করেন। এরফলে তিনি ৫৬ বছর ধরে মন্ত্রী পর্যায়ের বিভিন্ন ধরনের দায়িত্ব সফলতার সাথে সমাপণ করেন। এছাড়াও, ২০১৫ সালে মৃত্যুর পূর্ব পর্যন্ত প্রায় ৬০ বছর তানজং পাগার নির্বাচনী এলাকা থেকে সংসদ সদস্য মনোনীত হয়েছেন।
মূল্যায়ন
তার নীতির অন্যতম দিক হচ্ছে, অভিবাসিত জনগোষ্ঠী ও পাশ্চাত্য দেশসমূহের সাথে যোগাযোগ রক্ষাকল্পে ইংরেজিকে প্রধান ভাষা করা। তার অনেকগুলো নীতি অদ্যাবধি লি কুয়ান ইউ স্কুল অব পাবলিক পলিসিতে শিক্ষা দেয়া হয়। জনবিক্ষোভ, প্রচারমাধ্যম নিয়ন্ত্রণসহ রাজনৈতিক প্রতিপক্ষের বিরুদ্ধে মামলা করার কারণে পশ্চিমাদের কাছ থেকে সমালোচিত হয়েছেন। কিন্তু, তিনি অর্থনৈতিক উন্নয়নে রাজনৈতিক স্থিতিশলীলতা আনয়ণ ও আইনের শাসন প্রয়োগ করাকেই এরজন্য দায়ী বলে জানান।
ব্যক্তিগত জীবন
৩০ সেপ্টেম্বর, ১৯৫০ তারিখে কোয়া জিওক চুয়ের সাথে বৈবাহিক সম্পর্ক স্থাপন করেন। উভয়েই ইংরেজিকে তাদের মূল ভাষা হিসেবে ব্যবহার করতেন। ১৯৫৫ সালে ৩২ বছর বয়সে চীনা ভাষা শিখতে আরম্ভ করেন। যুব অবস্থায় জাপানী ভাষা শেখেন ও সিঙ্গাপুরে জাপানী আগ্রাসনকালীন তিনি জাপানী অনুবাদকের কাজ করেন। এ দম্পতির দুই পুত্র ও এক কন্যা রয়েছে। জ্যেষ্ঠ পুত্র সিঙ্গাপুর সেনাবাহিনীর ব্রিগেডিয়ার-জেনারেল ছিলেন ও ২০০৪ সালে সিঙ্গাপুরের প্রধানমন্ত্রী হন।
২৩ মার্চ, ২০১৫ তারিখে লুং তার পিতার দেহাবসানের কথা ঘোষণা করেন। কিছুদিন জাতীয় শোক পালন করা হয়। ২৯ মার্চ রাষ্ট্রীয় পর্যায়ে তাকে সমাহিত করা হয়। এ সময় বিশ্বনেতারা উপস্থিত ছিলেন।
৭নং ওয়ার্ড, সিলেট সিটি কর্পোরেশন
৭নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ৭নং ওয়ার্ডের আয়তন ০.৯২ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ৭নং ওয়ার্ডের জনসংখ্যা ২৯,৭২৬ জন। এর মধ্যে পুরুষ ১৫,৩২৯ জন এবং মহিলা ১৪,৩৯৭ জন। মোট পরিবার ৫,৯০৬টি।
প্রশাসনিক কাঠামো
সিলেট সিটি কর্পোরেশনের আওতাধীন ৭নং ওয়ার্ডের প্রশাসনিক কার্যক্রম বিমানবন্দর থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
শিক্ষা
২০১১ সালের আদমশুমারি অনুযায়ী ৭নং ওয়ার্ডের উপজেলার সাক্ষরতার হার ৬৫.৮%।
ফুরকাত
যকিরজোন খলমুহাম্মাদ ওʻগʻলো (Zokirjon Xolmuhammad oʻgʻli, Зокиржон Ҳолмуҳаммад ўғли) (১৮৫৯–১৯০৯), যিনি ফুরকাত নামে বেশি পরিচিত, একজন উজবেক লেখক, কবি ও রাজনৈতিক ব্যক্তিত্ব. আধুনিক উজবেক সাহিত্যের বিকাশে তাঁর বড় প্রভাব ছিল। তিনি উজবেক ভাষায় প্রথম দিকের একটি পুস্তিকা এবং ব্যঙ্গাত্মক নিবন্ধ লিখেছিলেন।.
জার ঔপনিবেশিক আমলের অন্যান্য লেখকদের মতো ফুরকাতও তাঁর কাজটিতে রাশিয়ান সাম্রাজ্য এবং এর সংস্কৃতির প্রশংসা করতে বাধ্য হয়েছিল। তিনি যখন রাশিয়ান শাসনের নিষ্ঠুরতার সমালোচনা করে এমন কবিতা লিখতে শুরু করেছিলেন, তখন তাকে চীনা তুর্কিস্তানে নির্বাসিত করা হয়েছিল.
জীবন
যোকিরজন খলমুহাম্মাদ ও'গ'লির জন্ম ১৮৫৯ সালে কোকান্দে। চৌদ্দ বছর বয়সে তাঁকে একটি মাদ্রাসায় প্রেরণ করা হয়েছিল। মাদ্রাসায়, জোলমুহমুদ ওগালি আরবি ও ফারসি ভাষা শিখেন এবং প্রাচ্য সাহিত্যে আগ্রহী হন। ১৮৭৬ সালে, তিনি মার্গিলানে চলে গেলেন তাঁর চাচার কাছে কাজ করার জন্য যার দোকান ছিল। ১৮৮০ সালে, খলমুহাম্মাদ ও'গ'লি কোকান্দে ফিরে এসে বিয়ে করেন। ১৮৮৯ সালে তিনি তাশখন্দে চলে আসেন। ১৮৯১ সাল থেকে শুরু করে, খলমাহমুদ ওগলি আজারবাইজান, তুরস্ক, সৌদি আরব, মিসর, গ্রীস, বুলগেরিয়া এবং ভারত সহ বহু দেশে ভ্রমণ করেছিলেন। তিনি তার কাজগুলিতে রাশিয়ান শাসনের নির্মমতার সমালোচনা শুরু করার পরে তাকে চীনা তুর্কিস্তানে নির্বাসিত করা হয়েছিল। তিনি ১৮৯৩ সালে ইয়ারকান্তে এসে পৌঁছান এবং ১৯০৯ সালে তাঁর মৃত্যুর আগ পর্যন্ত তিনি সেখানে অবস্থান করেন।
সাহিত্যকর্ম
যোকিরজন খলমুহাম্মাদ ও'গ'লি "ফুরকাত" ছদ্মনামে লেখালেখি শুরু করেন, যার অর্থ "বিচ্ছিন্নকরণ"। তিনি " ফারহাত" ছদ্মনামেও লেখালেখি করেন যার অর্থ "আনন্দ" । তাঁর রচনাবলীতে ফুরকাত মানব মর্যাদার প্রশংসা করেছিলেন এবং ধর্ম ও সন্যাসী জীবনের বিরোধী ছিলেন।
১৮৯১ সালে তিনি তাঁর আত্মজীবনীমূলক বই সারগুজাশ্তনোমা লেখেন। একে ফুরকাতনোমা-ও বলা হয়। ফুরকাতের অন্যান্য লেখা: গিমনাজিয়া, ইল্ম খোসিয়াতি, ভিস্তাভকা খুসুসিদা, আক্ত মাজলিসি খুসুসিদা, নাগʻমা বাযমি খুসুসিদা, আদাশগানমান, ফাসলি নাভবাহোর ওʻল্দি..., সায়দিঙ্গ কোʻয়া বের, সায়্যোদ..., কেলিঞ্চাক, সাবোগʻআ খিতোব, বোরমাসমিয এবং আরো অনেক।
ত্রয়স্ত্রিং স্বর্গ
ত্রায়স্ত্রিংশ হল বৌদ্ধ সৃষ্টিতত্ত্বে দেবতাদের গুরুত্বপূর্ণ জগৎ। ত্রায়স্ত্রিংশ শব্দটি বিশেষণ যা সংখ্যাসূচক ত্রয়স্ত্রিংশৎ, "৩৩" থেকে গঠিত এবং "তেত্রিশজন দেব অন্তর্গত" হিসাবে অনুবাদ করা যেতে পারে। এটি প্রাথমিকভাবে বৌদ্ধ সৃষ্টিতত্ত্বে  আকাঙ্ক্ষার রাজ্যের ছয়টি স্বর্গের দ্বিতীয়টির নাম এবং দ্বিতীয়ত সেখানে বসবাসকারী দেবতাদের জন্য ব্যবহৃত হয়। ত্রয়স্ত্রিং শাক্র শাসিত হয়।
বিবরণ
ত্রায়স্ত্রিংশ হল "কামধাতুর স্বর্গ" এর দ্বিতীয়, কাতুমহারাজিকা বা "চার স্বর্গীয় রাজার রাজ্য" এর ঠিক উপরে, এবং স্বর্গের সর্বোচ্চ যা বাকি বিশ্বের সাথে শারীরিক সংযোগ বজায় রাখে। ত্রয়স্ত্রিং পৃথিবীর কেন্দ্রীয় পর্বত সুমেরুর চূড়ায় ৮০ যোজন উচ্চতায় অবস্থিত; স্বর্গের মোট আয়তন ৮০ যোজন বর্গ। এই স্বর্গ তাই কিছু ক্ষেত্রে গ্রীক অলিম্পাস পর্বতের সাথে তুলনীয়।
বাসুবন্ধুর মতে, ত্রায়স্ত্রিংশের বাসিন্দারা প্রত্যেকে অর্ধ ক্রোশ (প্রায় ১৫০০ ফুট) লম্বা এবং ১০০০ বছর বেঁচে থাকে, যার প্রতিটি দিন আমাদের পৃথিবীর ১০০ বছরের সমান: অর্থাৎ আমাদের মোট ৩৬ মিলিয়ন বছর ধরে।
যেহেতু ত্রয়স্ত্রিং সুমেরুর মাধ্যমে জগতের সাথে শারীরিকভাবে সংযুক্ত, তার উপরে স্বর্গের বিপরীতে, ত্রয়স্ত্রিং দেবতারা পার্থিব বিষয়ের সাথে জড়িত হওয়া এড়াতে অক্ষম। বিশেষ করে, তারা প্রায়শই অসুরদের সাথে ঝগড়া করে, যারা ত্রয়স্ত্রিং থেকে বিতাড়িত হয়েছিলেন এবং যারা এখন সুমেরুর পাদদেশে বাস করেন, তাদের হারানো রাজ্য পুনরুদ্ধারের উপায়ের জন্য চক্রান্ত করে। তবে নর্স পৌরাণিক কাহিনীতে ঈসির ও জোতনারের মধ্যে যেমন বিবাহ রয়েছে, তেমনি দেবতা ও অসুরদের মধ্যে বিবাহ রয়েছে।
ত্রয়স্ত্রিং দেবদের প্রধান হলেন শক্র (পালি: সাক্কা), ইন্দ্র নামেও পরিচিত। অন্যান্য ত্রয়স্ত্রীষ দেবতারা যাদের প্রায়শই উল্লেখ করা হয় তারা হলেন বিশ্বকর্মা (বিসকম্মা), দেবদের কারিগর এবং নির্মাতা; মাতালি, যিনি শক্রের রথ চালান; এবং সুজা, শক্রের স্ত্রী এবং অসুর প্রধান ভেমাসিট্রিন (ভেপাসিটি) এর কন্যা।
ত্রয়স্ত্রিং স্বর্গটি বৌদ্ধ গল্পে বেশ কয়েকবার দেখা যায়, যেখানে হয় বুদ্ধ ত্রয়স্ত্রিং এ আরোহণ করেন, অথবা (প্রায়ই) ত্রয়স্ত্রিং থেকে দেবতারা বুদ্ধের সাথে দেখা করতে নেমে আসেন। বুদ্ধের মা, মায়াদেবী, তুসিতা স্বর্গে পুনর্জন্ম পেয়েছিলেন, এবং ত্রয়স্ত্রিং স্বর্গ পরিদর্শনে নেমেছিলেন যেখানে তার পুত্র তাকে অভিধর্ম শিখিয়েছিলেন।
স্বর্গের নামে "তেত্রিশটি" সেখানে বসবাসকারী দেবতাদের গণনা নয় (আরও অনেক কিছু আছে) কিন্তু সাধারণ শব্দ যা বৈদিক পুরাণ থেকে উত্তরাধিকারসূত্রে প্রাপ্ত, যা বোঝায় "দেবতাদের সমগ্র প্যান্থিয়ন"। থেরবাদ বৌদ্ধ কিংবদন্তীতে, সাক্কার মূল গোষ্ঠীতে ৩৩ জন মানুষ ছিল (যারা সিনেরুর পর্বতে দেবতা হওয়ার জন্য যথেষ্ট যোগ্যতা অর্জন করেছিল)।
বৌদ্ধধর্মে, ত্রয়স্ত্রীষের উপরে "যম দেবাঃ", "তুষিতানাম", "নির্মাণরতায়ঃ দেবঃ", এবং "পরানির্মিত-বশাবর্তিনাঃ দেবঃ" এবং নীচে "চাতুমহারাজিকা" আছে। শক্র দেবনাম সহ তাদের বলা হয় ছয়টি স্বর্গ। আরও স্বর্গ "সুনির্মিতা দেবঃ" কখনও কখনও সূত্রের উপর নির্ভর করে যোগ করা হয়।
বিন্দিয়া গোস্বামী
বিন্দিয়া গোস্বামী (জন্মঃ ১৯৫৬) ভারতের বলিউড চলচ্চিত্র শিল্পের একজন অভিনেত্রী ছিলেন। বিন্দিয়া সত্তরের দশক এবং আশির দশকে অভিনয় করার পর অভিনয় ছেড়ে দেন।
কর্মজীবন
thumb|left|190px|যৌবনকালে বিন্দিয়া অভিনেত্রী হেমা মালিনীর মাতা বিন্দিয়াকে একটি অনুষ্ঠানে দেখতে পেয়ে তাকে চলচ্চিত্রে অভিনয়ের প্রস্তাব দেন এবং বিন্দিয়া রাজী হয়ে যান। হেমা মালিনীর মাতা বিভিন্ন প্রযোজক-পরিচালকের সঙ্গে বিন্দিয়াকে পরিচয় করিয়ে দিয়েছিলেন। বিন্দিয়া জীবন জ্যোতি (১৯৭৬) চলচ্চিত্রে বিজয় অরোরার বিপরীতে কাজ করার সুযোগ পেয়ে যান, এটিই ছিলো বিন্দিয়া অভিনীত প্রথম চলচ্চিত্র। বিজয় অরোরা যিনি ১৯৭৩ সালের হিট চলচ্চিত্র ইয়াদোঁ কি বারাত এ অভিনয় করেছিলেন জীবন জ্যোতি তে তেমন একটা ভালো অভিনয় করে দেখাতে পারেননি, তাছাড়া বিজয়কে ওভাবে ভারতের মানুষ চিনতো ও না। চলচ্চিত্রটি ফ্লপ হয় এবং বিন্দিয়া ও পরিচিতি পেতে সক্ষম হননি। বিন্দিয়া এরপর বাসু চ্যাটার্জী পরিচালিত খাট্টা মিঠা (১৯৭৭) এবং প্রেম বিবাহ (১৯৭৯) চলচ্চিত্রে অভিনয় করেন, খাট্টা মিঠাতে বিন্দিয়া অশোক কুমার এবং রাকেশ রোশন এর সঙ্গে অভিনয় করার সুযোগ পেয়েছিলেন এবং প্রেম বিবাহতে মিঠুন চক্রবর্তী ছিলেন, দুটি চলচ্চিত্রই বক্স অফিস ফ্লপ ছিলো। ঋষিকেশ মুখোপাধ্যায় পরিচালিত গোলমাল (১৯৭৯) চলচ্চিত্রে অমল পালেকরের সঙ্গে অভিনয় করে বিন্দিয়া মোটামুটি পরিচিতি পেয়ে গিয়েছিলেন, চলচ্চিত্রটি হিট ও হয়েছিলো। ১৯৮০ সালের হিট চলচ্চিত্র শান এ বিন্দিয়া শশী কাপুরের নায়িকা হিসেবে ছিলেন।
ব্যক্তিগত জীবন
বিন্দিয়ার জন্ম রাজস্থানে হয়েছিলো, তার বাবা একজন তামিল হিন্দু ছিলেন এবং মা ছিলেন হিন্দিভাষী খৃষ্টান। বিন্দিয়া অভিনেতা বিনোদ মেহরাকে বিয়ে করেছিলেন তবে বিয়ের চার বছরের মাথায় তাদের বিচ্ছেদ হয়। ১৯৮৫ সালে বিন্দিয়া চলচ্চিত্রে অভিনয় ছেড়ে দিয়ে পরিচালক জে পি দত্তকে বিয়ে করেন।
অরুণা ইরানি
প্রারম্ভিক জীবন
অরুণা ইরানি ১৯৪৬ সালের ১৮ই আগস্ট তৎকালীন ব্রিটিশ ভারতের বম্বে প্রদেশের বম্বে শহরে (বর্তমান মুম্বই, মহারাষ্ট্র, ভারত) ইরানি পিতা ও হিন্দু মাতার ঘরে জন্মগ্রহণ করেন। তার পিতা ফারিদুন ইরানি নাট্যদল পরিচালনা করতেন এবং তার মাতা সগুনা একজন অভিনেত্রী ছিলেন। তিনি তার আট ভাইবোনের মধ্যে সর্বজ্যেষ্ঠ। তার ভাইদের মধ্যে ইন্দ্র কুমার একজন প্রযোজক ও পরিচালক, ফিরোজ ইরানি গুজরাতি চলচ্চিত্রে অভিনয় করেন ও আদি ইরানি হিন্দি চলচ্চিত্র ও টেলিভিশন ধারাবাহিকে অভিনয় করেন। তার অপর দুই ভাই বলরাজ বনি কাপুরের প্রযোজনা কোম্পানিতে কাজ করেন ও রতন একদা প্রযোজক-পরিচালক ছিলেন। তার বোন রয়েছে, তারা হলেন চেতনা ও সুরেখা। তিনি ষষ্ঠ শ্রেণির পর পড়াশোনা ত্যাগ করেন, কারণ তার পরিবারের সকল সন্তানদের পড়াশোনা করানোর মত অর্থ ছিল না।
কর্মজীবন
ইরানি চলচ্চিত্রে অভিষেক ঘটে গঙ্গা যমুনা (১৯৬১) চলচ্চিত্রে শিশুশিল্পী হিসেবে। এরপর তিনি আনপড় (১৯৬২) চলচ্চিত্রে মালা সিনহার কৈশোর বয়সের চরিত্রে অভিনয় করেন।
১৯৭১ সালে তিনি নাসির হুসাইন পরিচালিত কারওয়াঁ চলচ্চিত্রে অভিনয় করে তার প্রথম শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন। এরপর তিনি মেহমুদের বম্বে টু গোয়া (১৯৭২), গরম মসালা (১৯৭২), ও দো ফুল (১৯৭৩) চলচ্চিত্রে অভিনয় করেন। ১৯৭৩ সালে তিনি মারাঠি ভাষার আন্ধলা মার্তো দোলা চলচ্চিত্রে অভিনয় করেন। এই চলচ্চিত্রের জন্য তিনি ২,৫০০ রুপী পারিশ্রমিক পান। একই বছর বেশ কয়েকজন অভিনেত্রী রাজ কাপুরের ববি চলচ্চিত্রের নিমা চরিত্রটি খলচরিত্রে মনে হওয়ায় এতে অভিনয়ের প্রস্তাব ফিরিয়ে দেওয়ার পর তিনি এই চরিত্রটি গ্রহণ করেন। এই ছবিতে তার কাজের জন্য তিনি দ্বিতীয়বার ফিল্মফেয়ার পুরস্কারের মনোনয়ন লাভ করেন। এরপর তিনি দো জুট (১৯৭৫), খুন পাসিনা (১৯৭৭) ও রকি (১৯৮১) চলচ্চিত্রের জন্য আরও তিনবার ফিল্মফেয়ার পুরস্কারের মনোনয়ন পাওয়ার পর পেট প্যায়ার অউর পাপ (১৯৮৪) চলচ্চিত্রের জন্য প্রথম শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন।
১৯৮০-এর দশকের শেষভাগ থেকে শুরু করে ১৯৯০-এর দশকে তিনি মাতৃস্থানীয় চরিত্রে অভিনয় শুরু করেন। ১৯৯২ সালে ওয়াহিদা রহমান, শর্মিলা ঠাকুর, মালা সিনহা ও শাবানা আজমি তার ভাই ইন্দ্র কুমারের অভিষেক চলচ্চিত্রে লক্ষ্মী দেবীর চরিত্রে অভিনয়ের প্রস্তাব ফিরিয়ে দিলে তিনি এই চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে তার দ্বিতীয় ফিল্মফেয়ার পুরস্কার অর্জন করেন। তিনি এই চলচ্চিত্রের কন্নড় ভাষায় পুনর্নির্মিত সংস্করণেও একই চরিত্রে অভিনয় করেন। পরবর্তী কালে তিনি সুহাগ (১৯৯৪), কর্তব্য (১৯৯৫) ও গুলাম-ই-মুস্তাফা (১৯৯৮) চলচ্চিত্রে অভিনয়ের জন্য আরও তিনটি ফিল্মফেয়ার পুরস্কারের মনোনয়ন লাভ করেন।
পরবর্তী সময়ে তিনি টেলিভিশনে কাজ করা শুরু করেন এবং বিভিন্ন ধারাবাহিক নাটকে চরিত্রাভিনেত্রী হিসেবে অভিনয় করেন। এছাড়া তিনি কয়েকটি টেলিভিশন ধারাবাহিক পরিচালনা ও প্রযোজনাও করেন, তন্মধ্যে রয়েছে মেহন্দি তেরে নাম কি, দেস মেঁ নিকলা হোগা চান্দ, রাব্বা ইশ্‌ক না হোবে, এবং বৈদেহী।
২০১২ সালে তিনি ৫৭তম ফিল্মফেয়ার পুরস্কার আয়োজনে আজীবন সম্মাননা পুরস্কারে সম্মানিত হন।
ঢাকা শহরকে নিয়ে গানের তালিকা
বাংলাদেশের রাজধানী ঢাকাকে নিয়ে লেখা গানের তালিকা নিচে দেওয়া হলো:
জাতীয় সংসদ নির্বাচন
জাতীয় সংসদ নির্বাচন-এর মাধ্যমে বাংলাদেশের নির্বাচন সংক্রান্ত সকল তথ্য ও নির্বাচনের ফলাফল প্রকাশিত হয়। জাতীয় সংসদ গণপ্রজাতন্ত্রী বাংলাদেশের সর্বোচ্চ আইন সভা ও এটি এক কক্ষ বিশিষ্ট। এ আইন সভার জন্য জনগণের প্রত্যক্ষ ভোটে ৩০০ জন সংসদ সদস্যকে নির্বাচিত করা হয়। এছাড়াও ৫০ জন মহিলা সংসদ সদস্য সংরক্ষিত আসনের মাধ্যমে সংসদ সদস্যরূপে মনোনীত হন। নির্বাচিত রাজনৈতিক দলের প্রধানমন্ত্রীই হলেন সরকার প্রধান। রাষ্ট্রের প্রধান হলেন একজন রাষ্ট্রপতি যিনি জাতীয় সংসদ কর্তৃক নির্বাচিত হন। বাংলাদেশে রাষ্ট্রপতির পদ হলো আনুষ্ঠানিকতা, প্রকৃতপক্ষে সকল ক্ষমতা ন্যস্ত থাকে সরকার প্রধানের হাতে।
প্রথম জাতীয় সংসদ নির্বাচন
প্রথম জাতীয় সংসদ নির্বাচন ১৯৭৩, বাংলাদেশে ৭ই মার্চ ১৯৭৩ সালে অনুষ্ঠিত হয়। নির্বাচনে আওয়ামী লীগ জয় লাভ করে এবং ৩০০টি আসনের মধ্যে ২৯৩টি আসন লাভ করে যেখানে এগারো জাতীয় সংসদ সদস্য অবাধে ভোটবিহীনভাবে জয় লাভ করে। মোট ভোট সংগৃহীত হয়েছিল ৫৪.৯%।
দ্বিতীয় জাতীয় সংসদ নির্বাচন
দ্বিতীয় জাতীয় সংসদ নির্বাচন ১৯৭৯, বাংলাদেশে ১৮ ফেব্রুয়ারি ১৯৭৯ সালে অনুষ্ঠিত হয়। নির্বাচনে বাংলাদেশ জাতীয়তাবাদী দল জয় লাভ করে; তারা জাতীয় সংসদের ৩০০টি আসনের মধ্যে ২০৭টি আসন লাভ করে। মোট ভোট সংগৃহীত হয়েছিল ৫১.৩%। এ নির্বাচনে আওয়ামী লীগ (মালেক) ৩৯, আওয়ামী লীগ (মিজান) ২, জাসদ ৮, মুসলিম লীগ ও ডেমোক্রেটিক লীগ ২০, ন্যাপ (মোজাফ্ফর) ১, বাংলাদেশ জাতীয় লীগ ২, বাংলাদেশ গণফ্রন্ট ২, বাংলাদেশের সাম্যবাদী দল ১, বাংলাদেশ গণতান্ত্রিক আন্দোলন ১, জাতীয় একতা পার্টি ১ ও স্বতন্ত্র প্রার্থীরা ১৬টি আসনে জিতেন।
তৃতীয় জাতীয় সংসদ নির্বাচন
তৃতীয় জাতীয় সংসদ নির্বাচন ১৯৮৬, বাংলাদেশে ৭ই মে ১৯৮৬ সালে অনুষ্ঠিত হয়। নির্বাচনে মোট ১,৫২৭ জন প্রার্থী অংশগ্রহণ করে। নির্বাচনে জাতীয় পার্টি ৩০০টি আসনের মধ্যে ১৫৩টি আসন নিয়ে জয় লাভ করে। মোট ভোটারের ৬১.১% ভোট সংগৃহীত হয়েছিল। পূর্বের নির্বাচনের বিজয়ী বিএনপি এই নির্বাচনটি বর্জন করেছিল।
চতুর্থ জাতীয় সংসদ নির্বাচন
চতুর্থ জাতীয় সংসদ নির্বাচন ১৯৮৮ বাংলাদেশে ৩রা মার্চ ১৯৮৮ সালে অনুষ্ঠিত হয়। নির্বাচনটি বাংলাদেশের অধিকাংশ প্রধান দলই বর্জন করেছিল; যেমন, বাংলাদেশ আওয়ামী লীগ, বাংলাদেশ জাতীয়তাবাদী দল, বাংলাদেশ জামায়াতে ইসলামী, বাংলাদেশের কমিউনিস্ট পার্টি, বাংলাদেশ কৃষক শ্রমিক আওয়ামী লীগ, জাতীয় আওয়ামী পার্টি (মুজাফ্‌ফর) এবং বাংলাদেশের ওয়ার্কার্স পার্টি। নির্বাচনে জাতীয় পার্টি জয় লাভ করে, তারা ৩০০টি আসনের মধ্যে ২৫১টি আসন লাভ করে। মোট ভোটারদের মধ্যে ৫২.৫% ভোট গৃহীত হয়েছিল।
পঞ্চম জাতীয় সংসদ নির্বাচন
পঞ্চম জাতীয় সংসদ নির্বাচন ১৯৯১, বাংলাদেশে ২৭শে ফেব্রুয়ারি ১৯৯১ সালে অনুষ্ঠিত হয়েছিল। বাংলাদেশে এ নির্বাচনের মাধ্যমেই একটি গণতান্ত্রিক সরকার ব্যবস্থা উপহার পায়।তত্বাবধায়ক সরকারের অধীনে এটি ছিল প্রথম নির্বাচন। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া। জাতীয় সংসদ নির্বাচনে ৩০০টি আসনের বিপরীতে ৪২৪ জন সতন্ত্র প্রার্থীসহ ৭৫টি দল থেকে মোট ২৭৮৭ জন প্রার্থী নির্বাচনে অংশ নেয়। নির্বাচনে খালেদা জিয়া নেতৃত্বাধীন বিএনপি জয় লাভ করে। তারা ৩০০টি আসনের মধ্যে ১৪২টি আসন লাভ করে। মোট ভোট গৃহীত হয়েছিল ৫৫.৪%।
ষষ্ঠ জাতীয় সংসদ নির্বাচন
ষষ্ঠ জাতীয় সংসদ নির্বাচন ১৯৯৬, ১৫ ফেব্রুয়ারি ১৯৯৬ সালে বাংলাদেশে অনুষ্ঠিত হয়। অধিকাংশ বিরোধী রাজনৈতিক দল নির্বাচনটি বর্জন করেছিল। মোট ভোট গৃহীত হয়েছিল মাত্র ২১%। বাংলাদেশ জাতীয়তাবাদী দল (বিএনপি) নির্বাচনে জয় লাভ করে এবং ৩০০টি আসনের মধ্যে ৩০০টি আসনই লাভ করে। পরবর্তীতে নিরপেক্ষ নির্বাচন জুনে অনুষ্ঠিত হয়। বাংলাদেশের সংসদীয় রাজনীতির ইতিহাসে সবচেয়ে ছোট সংসদ ছিল এটি।
সপ্তম জাতীয় সংসদ নির্বাচন
সপ্তম জাতীয় সংসদ নির্বাচন জুন, ১৯৯৬, জুন ১২, ১৯৯৬ সালে বাংলাদেশে অনুষ্ঠিত হয়। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া। জাতীয় সংসদ নির্বাচনে ৩০০টি আসনের বিপরীতে ২৮১জন সতন্ত্র প্রার্থীসহ ৮১টি দল থেকে মোট ২৫৭৪ জন প্রার্থী নির্বাচনে অংশ নেয়। ৩০০টি আসনের মধ্যে আওয়ামী লীগ ১৪৬টি আসনে জয়লাভ করে। উক্ত নির্বাচনে সতন্ত্র প্রার্থীরা ০.৬৭% এবং দলীয় প্রার্থীরা ৭৪.৮২% ভোট লাভ করে।
অষ্টম জাতীয় সংসদ নির্বাচন
অষ্টম জাতীয় সংসদ নির্বাচন ২০০১, অক্টোবর ১, ২০০১ সালে বাংলাদেশে অনুষ্ঠিত হয়। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া। জাতীয় সংসদ নির্বাচনে ৩০০টি আসনের বিপরীতে ৪৮৪জন সতন্ত্র প্রার্থীসহ ৫৪টি দল থেকে মোট ১৯৩৫ জন প্রার্থী নির্বাচনে অংশ নেয়। এটি হলো ১৯৯৬ সালে চালু হওয়া তত্বাবধায়ক সরকারের অধীনে দ্বিতীয় নির্বাচন। নির্বাচন অনুষ্ঠানের সময় তত্বাবধায়ক সরকারের প্রধান ছিলেন লতিফুর রহমান।এই নির্বাচন এ বাংলাদেশ জাতীয়তাবাদী দল(বিএনপি) জয় লাভ করে
নবম জাতীয় সংসদ নির্বাচন
বাংলাদেশে নবম জাতীয় সংসদ নির্বাচন অনুষ্ঠিত হয়েছিল ২৯শে ডিসেম্বর ২০০৮ সালে। নির্বাচন অনুষ্ঠিত হয়েছিল তত্বাবধায়ক সরকারের প্রধান উপদেষ্টা ফখরুদ্দীন আহমদ-এর নেতৃত্বাধীন সামরিক সরকারের অধীনে। সামরিক সরকার ২০০৭ সালের শুরুর দিকে জরুরী অবস্থা জারি করে যা ২০০৮ সালের ১৬ ডিসেম্বর তুলে নেওয়া হয়। নবম জাতীয় সংসদ নির্বাচনে অনেক জাতীয় ও আন্তর্জাতিক সংস্থাকে নির্বাচন পর্যবেক্ষণের সুযোগ দেওয়া হয়েছিল। এবং এই নির্বাচনে আওয়ামী লীগ বিজয় লাভ করে।
দশম জাতীয় সংসদ নির্বাচন
দশম জাতীয় সংসদ নির্বাচন, ২০১৪ বাংলাদেশে ৫ই জানুয়ারি ২০১৪ সালে অনুষ্ঠিত হয়। এ নির্বাচনটি নবম জাতীয় সংসদের প্রধান বিরোধী দল বিএনপিসহ অধিকাংশ দলই বর্জন করে এবং শেখ হাসিনার নেতৃত্বাধীন আওয়ামী লীগ ও সতন্ত্রসহ ১৭টি দল নির্বাচনে প্রতিদ্বন্দ্বিতা করে। এছাড়াও নির্বাচনে সাধারণ মানুষের ভোটের মাধ্যমে ৩০০টি আসনের মধ্যে ১৫৪টি আসনে বিনা প্রতিদ্বন্দ্বিতায় আওয়ামী লীগের প্রার্থীরা বিজয়ী হয়।
একাদশ জাতীয় সংসদ নির্বাচন
একাদশ জাতীয় সংসদ নির্বাচন, ২০১৮ বাংলাদেশে ৩০ শে ডিসেম্বরে অনুষ্ঠিত হয়। উক্ত নির্বাচনে আওয়ামী লীগ ২৫৭টি আসন লাভ করে বিজয় অর্জন করে।
দ্বাদশ জাতীয় সংসদ নির্বাচন
২০২৩ সালের শেষ কিংবা ২০২৪ সালের শুরুতে বাংলাদেশের দ্বাদশ জাতীয় সংসদ নির্বাচন অনুষ্ঠানের সাংবিধানিক বাধ্যবাধকতা রয়েছে।
বিবিয়ানা নদী
বিবিয়ানা নদী বাংলাদেশের হবিগঞ্জ ও সুনামগঞ্জ জেলার একটি নদী। নদীটির দৈর্ঘ্য ৫৫ কিলোমিটার, গড় প্রস্থ ৪৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিবিয়ানা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৯।
অন্যান্য নদী
নদী অববাহিকার আয়তন ১৫০ কিলোমিটার। এই নদীতে জোয়ারভাটার প্রভাব নেই।
প্রবাহ
বিবিয়ানা নদী বাংলাদেশের হবিগঞ্জ জেলার নবীগঞ্জ উপজেলার উত্তর সীমানা এলাকার কুশিয়ারা নদী থেকে বের হয়ে নবীগঞ্জের উত্তর সীমানার নিকট দিয়ে কিছুটা পথ পশ্চিমমুখো হয়ে পুনরায় কুশিয়ারা নদীতে পতিত হয়েছে। যেখানে কুশিয়ারা নদীর সাথে মিলেছে সে স্থানটি সুনামগঞ্জ জেলার দিরাই উপজেলার অন্তর্গত।
আন্তর্জাতিক কাবাডি ফেডারেশন
আন্তর্জাতিক কাবাডি ফেডারেশন কাবাডির আন্তর্জাতিক নিয়ন্ত্রক সংস্থা। ৩১টি জাতীয় এসোসিয়েশন এর সদস্য। ফেডারেশন ২০০৪ সালে গঠিত হয়। এর প্রতিষ্ঠাতা সভাপতি ছিলেন ভারতের জনার্দন সিং গেহলোট।
সদস্য
নিম্নলিখিত দেশগুলি আন্তর্জাতিক কাবাডি ফেডারেশনের সদস্য:
অ-সদস্য দেশ যাদের জাতীয় দল আছে:
কুয়োপিয়ন পাল্লোসেওরা
কুয়োপিয়ন পাল্লোসেওরা (Kuopion Palloseura; এছাড়াও কুয়োপিয়ো পাল্লোসেওরা অথবা শুধুমাত্র কেইউপিএস নামে পরিচিত) হচ্ছে কুয়োপিয়ো ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯২৩ সালে প্রতিষ্ঠিত হয়েছে। কেইউপিএস তাদের সকল হোম ম্যাচ কুয়োপিয়োর সাভোন সানোমার এরিনায় খেলে থাকে; যার ধারণক্ষমতা হচ্ছে ৫,০০০। বর্তমানে এই ক্লাবের ম্যানেজারের দায়িত্ব পালন করছেন আর্নে এরলান্ডসেন এবং সভাপতির দায়িত্ব পালন করছেন আরি লাহতি। ফিনীয় মধ্যমাঠের খেলোয়াড় ভিল্লে সাক্সমান এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কেইউপিএস এপর্যন্ত ১৩টি শিরোপা জয়লাভ করেছে; যার মধ্যে ৬টি ভেইক্কাউসলিগা, ২টি ফিনীয় কাপ, ১টি ফিনীয় লীগ কাপ, ৩টি ইক্কোনেন এবং ১টি কাক্কোনেন শিরোপা রয়েছে।
অর্জন
ভেইক্কাউসলিগা
ফিনীয় কাপ
ফিনীয় লীগ কাপ
ইক্কোনেন (দ্বিতীয় বিভাগ)
কাক্কোনেন (তৃতীয় বিভাগ)
সিলেট সদর উপজেলা
সিলেট সদর বাংলাদেশের সিলেট জেলার অন্তর্গত একটি উপজেলা।
অবস্থান ও আয়তন
সিলেট সদর উপজেলা ২৪°৪৩´ উত্তর অক্ষাংশ হতে ২৪°৭৭´ উত্তর অক্ষাংশের এবং ৯১°৪০´ পূর্ব দ্রাঘিমা হতে ৯১°০১´ পূর্ব দ্রাঘিমাংশের মধ্যে অবস্থিত। এই উপজেলার উত্তরে কোম্পানীগঞ্জ উপজেলা, গোয়াইনঘাট উপজেলা, ও জৈন্তাপুর উপজেলা; দক্ষিণে ফেঞ্চুগঞ্জ উপজেলা ও বালাগঞ্জ উপজেলা, পূর্বে জৈন্তাপুর উপজেলা ও গোলাপগঞ্জ উপজেলা, পশ্চিমে সুনামগঞ্জ জেলার ছাতক উপজেলা ও বিশ্বনাথ উপজেলা।
প্রশাসনিক এলাকা
সিলেট সিটি কর্পোরেশনের ৪২ টি ওয়ার্ড ছাড়াও সিলেট সদর উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মোট ৫টি মেট্রোপলিটন থানার আওতাধীন।
ঐতিহ্য
এখানে দেশের সমস্ত জাতীয় দিবস এবং উৎসব আড়ম্বরপূর্ণভাবে পালিত হয়। ধর্মীয় গুরুত্বপূর্ণ দিনগুলো ও যথাযথ গাম্ভীর্যের সাথে পালন করা হয়। হযরত শাহ জালাল এর মাজার জিয়ারত এখানে অবস্থিত।
জনসংখ্যার উপাত্ত
জনসংখ্যা ৩,৪৯,২৬৬ জন। এর মধ্যে পুরুষ ১,৮০,৪৩৫ জন এবং মহিলা ১,৬৮,৮৩১ জন।
শিক্ষা
আরও আছে সিলেট গভর্নমেন্ট কলেজ, সিলেট ইঞ্জিনিয়ারিং কলেজ, মুরারিচাঁদ কলেজ,, ইন্সটিটিউট অফ হেলথ টেকনোলজি, সিলেট সিলেট পলিটেকনিক ইন্সটিটিউট। উচ্চ মাধ্যমিক শিক্ষার জন্য রয়েছে জালালাবাদ ক্যান্টনমেন্ট পাবলিক স্কুল এন্ড কলেজ, সিলেট ক্যাডেট কলেজ, মদনমোহন কলেজ, স্টেট কলেজ,ওমেন্স কলেজ সিলেট, গভর্নমেন্ট কলেজ সিলেট এবং সিলেট ল কলেজ। এছাড়াও রয়েছে ৪টি বেসরকারি বিশ্ববিদ্যালয় - লিডিং ইউনিভার্সিটি, সিলেট ইন্টারন্যাশনাল ইউনিভার্সিটি, মেট্রোপলিটন ইউনিভার্সিটি এবং নর্থ ইস্ট ইউনিভার্সিটি।
এখানে কিছু বেসরকারি মেডিকেল কলেজ ও রয়েছে, যাদের নাম- জালালাবাদ রাগীব রাবেয়া মেডিকেল কলেজ, সিলেট ওমেন্স মেডিকেল কলেজ এবং পার্কভিউ মেডিকেল কলেজ।
পূজা শর্মা
পূজা শর্মা  (জন্ম: ১৯৮৯ সাল, নয়া দিল্লী) হলেন একজন ভারতীয় মডেল এবং অভিনেত্রী।২০১৩ সালে প্রচারিত তিনি পৌরাণিক টিভি শো মহাভারতের দ্রৌপদী (পাঞ্চালী) চরিত্রের জন্য পরিচিত ।
প্রাথমিক জীবন এবং কর্মজীবন
পূজা দিল্লীতে বেড়ে উঠেন। তিনি অভিনয় করতে পছন্দ করতেন এবং মডেলিংয়ের চেয়ে শিল্পকলায় বেশি মনোযোগ দেন। কলেজে থাকাকালীন সময়ে ভারতের দুরদর্শন টিভিতে তিনি খেলাধুলা-সংক্রান্ত টক-শোতে মনোনীত হন। তিনি ভেবেছিলেন তিনি শোতে ওতটা ভালো করতে পারছেন না, অতঃপর কেউ একজনের পরামর্শে তিনি উপস্থাপনা শুরু করেন। কিছুকাল ঝুম (টিভি)তে অডিশন দেয়া শুরু করেন।
হোয়াকিন উরকিয়াগা
হোয়াকিন উরকিয়াগা লেগারবুরু (২৯ মার্চ ১৯১০ – ২৮ জুলাই ১৯৬৫) একজন ফুটবল খেলোয়াড় এবং ম্যানেজার ছিলেন, যিনি মেক্সিকো এবং স্পেনে পেশাদারভাবে খেলতেন।
পেশা
১৯৩৭ সালে স্পেনীয় গৃহযুদ্ধ থেকে মুক্তি পেয়ে উরকিয়াগা মেক্সিকোয় গমন করেছিলেন, যেখানে তিনি আস্তুরিয়াসে যোগ দিয়েছিলেন। তিনি পরবর্তীতে বেরাক্রুজের হয়েও খেলেছিলেন, যেখানে তিনি ১৯৪৫–৪৬ মৌসুমে প্রিমারে দিভিসিওন দে মেক্সিকোর শিরোপা জয়লাভ করেছিলেন।
উরকিয়াগা খেলা থেকে অবসর নেওয়ার পরে একজন ফুটবল কোচের দায়িত্ব পালন করেছেন। তিনি ১৯৪৭–৪৮ মৌসুমে কোপা মেক্সিকো জয়লাভ করতে বেরাক্রুজকে সাহায্য করেছিলেন। তিনি তাম্পিকোতে ম্যানেজারের দায়িত্ব পালন করেছিলেন, যেখানে তিনি ১৯৫২–৫৩ মৌসুমে সালে ক্লাবকে লীগ এবং কাপ জয়লাভ করতে সাহায্য করেছিলেন।
ব্যক্তিগত জীবন
১৯৬৫ সালের জুলাই মাসে স্পেনের বিলবাওতে উরকিয়াগা মারা গিয়েছেন।
বাংলাদেশ মহিলা ক্রীড়া সংস্থা
বাংলাদেশ মহিলা ক্রীড়া সংস্থা মেয়েদের ক্রীড়ার জন্য বাংলাদেশের জাতীয় সংস্থা। সংস্থাটি বাংলাদেশে মেয়েদের ক্রীড়া পরিচালনার এবং তা সমর্থন করার জন্য দায়বদ্ধ।  হামিদা বেগম বাংলাদেশ মহিলা ক্রীড়া সংস্থার সাধারণ সম্পাদক।
ইতিহাস
বাংলাদেশ মহিলা ক্রীড়া সংস্থা ১৯৭২ সালে প্রতিষ্ঠিত হয়েছিল। এটি সুলতানা কামাল মহিলা ক্রীড়া কমপ্লেক্স পরিচালনা এবং স্পোর্টস কমপ্লেক্স থেকে প্রাপ্ত ভাড়ার অর্থ দিয়ে পরিচালিত হয়।
২০০৪ সালে, বাংলাদেশ মহিলা ক্রীড়া সংস্থা এবং বাংলাদেশ ফুটবল ফেডারেশন প্রথম মহিলা ফুটবল টুর্নামেন্টের আয়োজন করে। এটিতে ছয়টি দল অংশ নিয়েছিল।
জাতীয় ক্রীড়া পরিষদ ৩ নভেম্বর ২০১১-তে বাংলাদেশ মহিলা ক্রীড়া সংস্থার কার্যনির্বাহী কমিটি বিলুপ্ত করে নতুন কমিটির ঘোষণা দেয়। সাধারণ সম্পাদক মাহফুজা আক্তার কিরন জাতীয় ক্রীড়া পরিষদের সিদ্ধান্তের বিরুদ্ধে আইনী চ্যালেঞ্জ দায়ের করেন, জাতীয় ক্রীড়া পরিষদও তাৎক্ষণিকভাবে সংস্থাটির কমিটি গঠনের জন্য নির্বাচনের আহ্বান জানায়। ২০১২ সালের ১৫ মে বাংলাদেশ মহিলা ক্রীড়া সংস্থার অ্যাড হক কমিটির ওপর স্থগিতাদেশ জারি করে বাংলাদেশ হাইকোর্ট।
আব্দুর রহমান গাজী
জীবন
ধারণা করা হয় আব্দুর রহমান গাজীর জন্ম ১২শতকের শেষের দিকে হয়েছিল, তবে তাঁর জন্মস্থান সম্পর্কে কোনো তথ্য পাওয়া যায় নি। তিনি সুলেইমান শাহ, আরতুগ্রুল গাজী, প্রথম উসমান এবং প্রথম ওরহান-এর সময়কালের একজন বিশিষ্ট যোদ্ধা ছিলেন।
যখন আকচা কোচা, সামশা চাভুশ, কনুর আল্প ও উসমানীয় সাম্রাজ্য-এর অন্যান্য সৈন্যরা যথাক্রমে আকিয়াজি, ইজনিক এবং ইজমিত আক্রমণে ব্যাস্ত ছিলেন আব্দুর রহমান গাজী তখন ইস্তাম্বুল এর দূর্গগুলোতে অভিযান পরিচালনা করেন। বুরসা জয়ের আগ পর্যন্ত, তিনি উসমানীয়-বাইজেন্টাইন সীমান্ত এলাকায় অভিযান চালিয়ে যেতে থাকেন।
১৩২৮ সালে ওরহান গাজী আব্দুর রহমান গাজীকে আয়ডোস দূর্গ অবরোধ করতে পাঠান। এটি ছিল একটি দীর্ঘ সময়ের অবরোধ। কথিত আছে যে, আয়ডোস দূর্গের টেকফুরের কন্যা স্বপ্ন দেখেছিলেন যেখানে একজন সুদর্শন পুরুষ তাকে উদ্ধার করছে ও তার পরে তিনি সেই ব্যক্তির প্রেমে পড়েছিলেন। পরে, যখন উসমানীয়রা দুর্গটি ঘেরাও করে, তখন তিনি আব্দুর রহমান গাজীকে তার স্বপ্নের মানুষ হিসেবে স্বীকৃতি দেন। তারপরে তিনি তাকে একটি চিঠি পাঠিয়েছিলেন যাতে তিনি তাকে রাতে দূর্গে ফিরে আসার জন্য বলেছিলেন। রাতে ফিরে আসতে এবং তাকে দুর্গের ভিতরে যেতে তাকে সাহায্য করবেন বলেছিলেন। এভাবেই তার এই সাহায্যের ফলে আব্দুর রহমান গাজী দুর্গটি দখল করে নেন।
ঐতিহাসিক হালিল ইনালসিক বলেন, দূর্গ বিজয়ের পরে আব্দুর রহমান গাজী ওরহান গাজীর অনুরোধে টেকফুরের মেয়েকে বিয়ে করেন এবং তার একজন পুত্র সন্তান ছিল।
মৃত্যু ও দাফন
আব্দুর রহমান গাজী ১৩২৯ সালে ইন্তেকাল করেন। তাকে ইস্তাম্বুল এর কাছে সামান্দিরার এসকিশেহিরের কাছে আবদুররাহমানগাজি গ্রামে সমাধিস্থ করা হয়।
জনপ্রিয় সংস্কৃতিতে
আব্দুর রহমান গাজীকে টিআরটি ১-এ সম্প্রচারিত টিভি সিরিজ দিরিলিস: আরতুগ্রুল এবং এটিভিতে সম্প্রচারিত টিভি সিরিজ কুরুলুশ: ওসমান চিত্রিত করা হয়েছে। তার চরিত্রে অভিনয় করেছেন জনপ্রিয় অভিনেতা সেলাল আল।
ত্রিবেণী সঙ্গম
right|thumb|200px|প্রয়াগে ত্রিবেণীসঙ্গম ত্রিবেণী অর্থে তিন নদীর সঙ্গমস্থল বা মিলনবিন্দু। ভারতের উত্তরপ্রদেশের এলাহাবাদে (বা প্রয়াগে) গঙ্গা, যমুনা ও সরস্বতী নদীর মিলনস্থলটি হিন্দু ধর্ম অনুসারীদের তীর্থস্থান হিসাবে পরিচিত। এটিকে ত্রিবেণীসঙ্গম বলা হয়। পুরাণমতে, এই ত্রিবেণীতে সরস্বতী নদী অন্তঃসলিলা অবস্থায় যমুনার নিচ দিয়ে প্রবাহিত হচ্ছে। এখানে প্রতি ১২ বছরে একবার করে কুম্ভমেলা অনুষ্ঠিত হয়। এছাড়াও এখানে অনেক ভারতীয় রাজনীতিবিদের দেহভস্ম ছড়িয়ে দেওয়া হয়। ১৯৪৮ সালে মহাত্মা গান্ধীর দেহভস্ম এখানেই ছড়িয়ে দেওয়া হয়েছিল।
ভারতবর্ষে অপর একটি ত্রিবেণীসংগম আছে পশ্চিমবঙ্গে র হুগলী জেলা র সপ্তগ্রামে র নিকট ত্রিবেণী নগরীতে। এখানেও গঙ্গা বা ভাগীরথীর সাথে অপর দুই নদী যমুনা (পশ্চিমবঙ্গ) ও সরস্বতী নদী মিলিত হয়েছে।
তথ্যসূত্র
যমুনা নয় ওই নদীর নাম কুন্তি
শেষকৃত্য
শেষকৃত্য বলতে কোনও ব্যক্তির মৃতদেহ তথা শবদেহের অন্তিম বন্দোবস্ত করার সাথে সংশ্লিষ্ট প্রথাগত আচার-অনুষ্ঠানকে বোঝায়। একাধিক ব্যক্তিবর্গের উপস্থিতিতে মৃতদেহ সমাধিস্থকরণ (দাফন করা, কবর বা গোর দেওয়া), শবদাহ তথা মড়া পোড়ানো (অন্ত্যেষ্টিক্রিয়া, শ্রাদ্ধ বা সৎকার), ইত্যাদি হল শেষকৃত্যের কিছু উদাহরণ। শেষকৃত্যের প্রথা বা রীতিনীতিগুলি মৃতব্যক্তিকে স্মরণ করার জন্য ও তার প্রতি সম্মান জ্ঞাপনের জন্য কোনও সংস্কৃতির বা ধর্মে অন্তর্ভুক্ত বিশ্বাস ও প্রথার জটিল সমবায়। এগুলির মধ্যে মাটিতে সমাধিস্থ করা, স্মৃতিস্তম্ভ, প্রার্থনা ও আচার-অনুষ্ঠান পালন, ইত্যাদি অন্তর্ভুক্ত। সাংস্কৃতিক ও ধর্মীয় গোষ্ঠীভেদে এই রীতিনীতিগুলি ভিন্ন ভিন্ন হয়ে থাকে। শেষকৃত্যের কিছু ধর্মনিরপেক্ষ উদ্দেশ্যও আছে, যেমন মৃত ব্যক্তির জন্য শোক প্রকাশ করা, মৃত ব্যক্তির ইহজীবন উদ্‌যাপন করা এবং শোকসন্তপ্ত পরিবারের সদস্যদেরকে সান্ত্বনা ও মানসিক সমর্থন প্রদান করা। এর বিপরীতে ধর্মীয় দৃষ্টিকোণ থেকে শেষকৃত্যের উদ্দেশ্য হল মৃত ব্যক্তির আত্মার পরকাল গমন, পুনরুত্থান বা পুনরুজ্জীবন প্রক্রিয়ায় সাহায্য করা।
ডি ডব্লিউ গ্রিফিথ
ডেভিড লিউয়েলিন ওয়ার্ক গ্রিফিথ (ইংরেজি ভাষায়: David Llewelyn Wark "D. W." Griffith) (২২শে জানুয়ারি, ১৮৭৫ - ২৩শে জুলাই, ১৯৪৮) প্রভাবশালী মার্কিন চলচ্চিত্র পরিচালক। মার্কিন সিনেমার প্রাথমিক যুগের অগ্রদূতদের মধ্যে অন্যতম এই পরিচালক মলত ডি ডব্লিউ গ্রিফিথ নামে পরিচিত। তার সবচেয়ে বিখ্যাত সিনেমা হচ্ছে ১৯১৫ সালের দ্য বার্থ অফ আ নেশন। বিতর্কিত এই সিনেমা করার পরপরই ১৯১৬ সালে সালে ইনটলারেন্স নামে আরেকটি বিখ্যাত সিনেমা করেছিলেন। thumb|left|The Adventures of Dollie (1908)
ডোমেইন নেম সিস্টেম
থাম্ব|ডোমেন নাম সিস্টেম
ডোমেন নাম সিস্টেম (ডিএনএস) একটি হলো হায়ারারকিকাল এবং বিকেন্দ্রীভূত কম্পিউটার, সেবা, অথবা অন্য সম্ভার সংযুক্ত জন্য নামকরণের সিস্টেম ইন্টারনেট বা প্রাইভেট নেটওয়ার্ক। এটি অংশগ্রহণকারী প্রতিটি প্রতিষ্ঠানের জন্য নিযুক্ত ডোমেন নামের সাথে বিভিন্ন তথ্যকে যুক্ত করে । সর্বাধিক সুস্পষ্টভাবে, এটি অন্তর্নিহিত নেটওয়ার্ক প্রোটোকল সহ কম্পিউটার পরিষেবা এবং ডিভাইস সনাক্তকরণ এবং সনাক্তকরণের জন্য প্রয়োজনীয় সংখ্যাগত আইপি ঠিকানাগুলিতে আরও সহজেই মুখস্থ ডোমেন নামগুলিকে অনুবাদ করে । বিশ্বব্যাপী, বিতরণ ডিরেক্টরি পরিষেবা সরবরাহ করে, 1985 সাল থেকে ডোমেন নেম সিস্টেম ইন্টারনেটের কার্যকারিতার একটি প্রয়োজনীয় উপাদান been
ডোমেন নেম সিস্টেম প্রতিটি ডোমেনের জন্য অনুমোদিত নাম সার্ভার নির্ধারণ করে ডোমেন নাম নির্ধারণ এবং সেই নামগুলি ইন্টারনেট সংস্থাগুলিতে ম্যাপিংয়ের দায়িত্ব দেয় deleg নেটওয়ার্ক প্রশাসকরা তাদের বরাদ্দকৃত নামের জায়গার সাব-ডোমেনগুলির উপর অন্য নাম সার্ভারগুলিতে কর্তৃত্ব অর্পণ করতে পারেন । এই প্রক্রিয়া বিতরণ এবং ত্রুটি-সহনশীল পরিষেবা সরবরাহ করে এবং একক বৃহত কেন্দ্রীয় ডাটাবেস এড়াতে ডিজাইন করা হয়েছিল।
ডোমেন নেম সিস্টেম এটির মূল অংশে থাকা ডাটাবেস পরিষেবার প্রযুক্তিগত কার্যকারিতাও নির্দিষ্ট করে । এটি ডিএনএস প্রোটোকলকে সংজ্ঞায়িত করে, ইন্টারনেট প্রোটোকল স্যুটটির অংশ হিসাবে ডিএনএসে ব্যবহৃত ডেটা স্ট্রাকচার এবং ডেটা কমিউনিকেশন এক্সচেঞ্জের একটি বিশদ বিবরণ ।
ডিএনএস ডাটাবেসে সর্বাধিক সাধারণ রেকর্ডগুলি হ'ল স্টার্ট অফ অথরিটি ( এসওএ ), আইপি অ্যাড্রেস ( এ এবং এএএএ ), এসএমটিপি মেল এক্সচেঞ্জার (এমএক্স), নেম সার্ভার (এনএস), বিপরীত ডিএনএস লুকআপের জন্য পয়েন্টার (পিটিআর), এবং ডোমেন নেম এলিয়াস (সিএনএম)। যদিও সাধারণ উদ্দেশ্যে ডাটাবেস হওয়ার উদ্দেশ্যে নয়, ডিএনএসকে স্বয়ংক্রিয়ভাবে দেখার জন্য যেমন ডিএনএসএসইসি রেকর্ডস, বা মানবিক প্রশ্নের জন্য যেমন দায়ী ব্যক্তি (আরপি) রেকর্ডগুলির জন্য অন্যান্য ধরনের ডেটার জন্য রেকর্ড সংরক্ষণ করার জন্য সময়ের সাথে সাথে ডিএনএস প্রসারিত করা হয়েছে । একটি সাধারণ উদ্দেশ্যে ডাটাবেস হিসাবে, ডিএনএস অযৌক্তিক ইমেলের বিরুদ্ধে লড়াইয়ে ব্যবহৃত হয়েছে(স্প্যাম) একটি রিয়েল-টাইম ব্ল্যাকহোল তালিকা (আরবিএল) সঞ্চয় করে। ডিএনএস ডাটাবেসটি traditionতিহ্যগতভাবে একটি কাঠামোগত পাঠ্য ফাইল, জোন ফাইলে সংরক্ষণ করা হয়, তবে অন্যান্য ডাটাবেস সিস্টেমগুলি সাধারণ।
ফাংশন ডোমেন নেম সিস্টেমটি ব্যাখ্যা করার জন্য একটি প্রায়শই ব্যবহৃত উপমা হ'ল এটি মানব-বান্ধব কম্পিউটার হোস্টনেমগুলিকে আইপি ঠিকানায় অনুবাদ করে ইন্টারনেটের জন্য ফোন বই হিসাবে কাজ করে । উদাহরণস্বরূপ, ডোমেন নাম www.example.com অনুবাদ ঠিকানায় 93.184.216.34 ( IPv4- র ) এবং 2606: 2800: 220: 1: 248: 1893: 25c8: 1946 ( IPv6, )। ডিএনএস দ্রুত এবং স্বচ্ছভাবে আপডেট করা যেতে পারে, শেষ ব্যবহারকারীদের উপর একই প্রভাব ফেললে নেটওয়ার্কে কোনও পরিষেবার অবস্থান পরিবর্তিত হতে দেয়, যারা একই হোস্টনামটি ব্যবহার অব্যাহত রাখে। ব্যবহারকারীরা অর্থপূর্ণ ইউনিফর্ম রিসোর্স লোকেটর ( ইউআরএল ) এবং ই-মেইল ঠিকানাগুলি ব্যবহার করার সময় এটির সুবিধা গ্রহণ করে কম্পিউটার কীভাবে পরিষেবাগুলিকে সনাক্ত করে।
ডিএনএসের একটি গুরুত্বপূর্ণ এবং সর্বব্যাপী কাজ হ'ল মেঘ পরিষেবা এবং সামগ্রী সরবরাহের নেটওয়ার্কের মতো বিতরণ করা ইন্টারনেট পরিষেবাগুলিতে এর কেন্দ্রীয় ভূমিকা । [৪] যখন কোনও ব্যবহারকারী কোনও ইউআরএল ব্যবহার করে বিতরণ করা ইন্টারনেট পরিষেবা অ্যাক্সেস করে, তখন ইউআরএলটির ডোমেন নামটি কোনও সার্ভারের আইপি ঠিকানায় অনুবাদ করা হয় যা ব্যবহারকারীর নিকটবর্তী হয়। ডিএনএস এখানে শোষিত চাবি কার্যকারিতা যা বিভিন্ন ব্যবহারকারীদের যায় একযোগে জন্য বিভিন্ন অনুবাদের গ্রহণ একইডোমেনের নাম, ডিএনএসের traditionalতিহ্যবাহী ফোন-বুক ভিউ থেকে বিভক্তির মূল পয়েন্ট। ব্যবহারকারীদের কাছে প্রক্সিমাল সার্ভার নির্ধারণের জন্য ডিএনএস
ব্যবহার
ডিএনএস ফলেই কোন সংস্থা বা প্রতিষ্ঠানকে নেটওয়ার্কের রাউটিং কি রকম হবে সেটি সম্পর্কে চিন্তা না করেও ডোমেইন নাম দেয়া যায়। নেটওয়ার্কের রাউটিং নির্ভর করে সংখ্যাভিত্তিক আইপি এড্রেসের উপরে। একারণে আইপি এড্রেস কোন কারণে পরিবর্তিত হলেও একই হাইপারলিংক বা ইন্টারনেট এড্রেস দিয়ে ওয়েবসাইটে প্রবেশ করা যায় বা মেইল পাঠানো যায়। সুতরাং নেটওয়ার্কের বাহ্যিক আকারের বা গঠনের ওপরে ওয়েবসাইটকে নির্ভর করতে হয় না। এছাড়া আইপি এড্রেসের তুলনায় ডোমেইন নেম অনেক সহজ হয়ে থাকে। যেমন "<tt>example.com</tt>" মনে রাখা যতটা সোজা এর আইপি এড্রেস 208.77.188.166 মনে রাখাটা ততটা সোজা হবে না। সাধারণ মানুষ ইউআরএল ও ইমেইল এড্রেস মনে রাখে, কম্পিউটার কীভাবে তা খুজে বের করবে তা চিন্তা করে না।
ডোমেইন নেম সিস্টেমে বিভিন্ন ডোমেইন নেম দেয়া ও সেগুলোকে আইপি এড্রেসের সাথে একীভূত করার কাজটি কয়েকটি অথরিটিভ নেম সার্ভারকে ভাগ করে দেয়া হয়। এসব সার্ভার আলাদাভাবে ডোমেইন নেম নিবন্ধন, পরিবর্তন করার কাজটি করে থাকে ফলে একটি কেন্দ্রীভূত সার্ভারের প্রয়োজন পড়ে না।
এছাড়া অন্যান্য সেবা সমূহ যেমন আরএফআইডি ট্যাগ, ইউপিসি কোড ইন্টারনেট হোস্টনেমের স্থলে আন্তর্জাতিক অক্ষর ব্যবহার ইত্যাদি কাজেও ডিএনএস ব্যবহার করা হয়।
ইতিহাস
নেটওয়ার্কিংএর প্রসারের সাথে সাথে এমন ব্যবস্থার প্রয়োজন পড়ল যাতে কোন হোস্টের এড্রেস পরিবর্তিত হলেও যাতে তা কেবল একটি স্থানে রেকর্ড করে রাখলেও চলে। অন্যান্য হোস্ট ডাইনামিক্যালি এই পরিবর্তন জানতে পারবে নোটিফিকেশন ব্যবস্থার মাধ্যমে। এভাবে সার্বজনীন একটি ব্যবস্থার তৈরি হবে যাতে সকল হোস্টনেমকে তাদের সংযুক্ত আইপি এড্রেস দিয়ে চেনা যায়।
জন পোস্টেলের অনুরোধে ১৯৮৩ সালে পল মকাপেট্রিস ডোমেইন নেম সিস্টেম উদ্ভাবন করেন এবং এর প্রথম বাস্তবায়ন ঘটান। এর মূল স্পেসিফিকেশন পাওয়া যাবে আরএফসি ৮৮২ ও আরএফসি ৮৮৩ তে। ১৯৮৭ সালের নভেম্বর মাসে আরএফসি ১০৩৪ ও ১০৩৫ প্রকাশিত হয় যাতে ডিএনএস এর স্পেসিফিকেশন হালনাগাদ করা হয়। ফলে আরএফসি ৮৮২ ও ৮৮৩ বাতিল হয়ে যায়। একাধিক সাম্প্রতিক আরএফসিতে বর্তমান ডিএনএস কোরের বিভিন্ন এক্সটেনশন প্রস্তাব করা হয়েছে।
১৯৮৪ সালে বার্কলের চারজন ছাত্র - ডগলাস টেরি, মার্ক পেইন্টার, ডেভিড রিগ্‌ল ও সংনিয়ান ঝুও প্রথম ইউনিক্স সংস্করণ লেখেন যেটি পরবর্তীকালে র‌্যালফ ক্যাম্পবেল দেখাশোনা করতেন। ১৯৮৫ সালে ডিইসি'র কেভিন ডানলপ ডিএনএস বাস্তবায়নের পুনসংস্কার করেন এবং নাম রাখেন বাইন্ড (বার্কলে ইন্টারনেট নেম ডোমেইন, যেটি পূর্বে বার্কলে ইন্টারনেট নেম ডেমন) নামে পরিচিত ছিল। এরপর থেকে বাইন্ডের দেখাশোনা করতেন মাইক ক্যারেলস, ফিল আলকুইস্ট ও পল ভিক্সি। ১৯৯০ সালের শুরুর দিকে উইন্ডোজ এনটি সংস্করণে বাইন্ড দেয়া হয়।
বাইন্ডের বিভিন্ন নিরাপত্তাজনিত কারণে বিকল্প অনেক নেমসার্ভার ও রিসলভার প্রোগ্রাম প্রকাশিত হয়েছে এবং বিভিন্ন স্থলে ব্যবহৃত হচ্ছে।
চীনা উইকিপিডিয়া
চীনা উইকিপিডিয়া (traditional Chinese: 中文維基百科 ; simplified Chinese: 中文维基百科 ; pinyin:  Zhōngwén Wéijī Bǎikē ) হচ্ছে উইকিমিডিয়া ফাউন্ডেশন কর্তৃক পরিচালিত চীনা ভাষার আদর্শ সংস্করণ। এর যাত্রা শুরু হয় ১১মে, ২০০১ সনে । বর্তমানে এটিতে ৮৬৮,০০০টি নিবন্ধ এবং ৫০৪,০০০ জন নিবন্ধিত ব্যবহারকারী রয়েছেন।
চীনা উইকিপিডিয়া হচ্ছে ৪র্থ বৃহত অনলাইন বিশ্বকোষ। এর উপরে রয়েছে  হুডং বাইকে (互动百科), বাইডু বাইকে (百度百科) এবং সসো বাইকে (搜搜百科).<sup class="noprint Inline-Template Template-Fact" style="white-space:nowrap;" contenteditable="false">[<span title="This claim needs references to reliable sources. (November 2013)">citation needed ]
ইতিহাস
চীনা উইকিপিডিয়া অন্যান্য ১২টি ভাষার সাথে  প্রতিষ্ঠিত হয়েছিল ২০০১সনের মে মাসে।শুরুতে চীনা উইকিপিডিয়া চীনা ভাষার চিহ্ন সমর্থন করতো না তাই বিশ্বকোষীয় কোন কন্টেন্ট ছিল না।
অক্টোবর ২০০২ তে প্রথম চীনা পৃষ্ঠা তৈরি করা হয়। একটি সফ্টওয়্যার হালনাগাদ ২৭অক্টোবর ২০০২তে চীনা ইনপুট সমর্থন করে। ডোমেইনটি zh.wikipedia.org হিসেবে সেট করা হয়। ১৭ নভেম্বর ২০০২-এ ব্যবহারকারী 'মাউন্টেন'  কম্পিউটার সায়েন্স নিবন্ধটিকে  zh:计算机科学 নামে অনুবাদ করেন। এভাবে প্রথম বিশ্বকোষীয় নিবন্ধ তৈরি হয়।
সরল ও ঐতিহ্যবাহী চীনা অক্ষরের বানানগত বৈচিত্র রক্ষা করার জন্য ২০০২ থেকে ২০০৩ পর্যন্ত পর্যায়ক্রমে চীনা উইকিপিডিয়া কমিউনিটি দুটি আলাদা লিখনপদ্ধতিকে সমন্বিত করার সিদ্ধান্ত নেয়। প্রথম স্বয়ংক্রিয় রূপান্তর শুরু হয় ২৩ ডিসেম্বর, ২০০৪-এ মিডিয়াউইকির ১.২ সংস্করণ দ্বারা। হংকং ও সিঙ্গাপুরে ১.৪.২ সংস্করণ গ্রহণ করা হয় যা zh-sg ডিফল্ট থেকে zh-cn, এবং zh-hk ডিফল্ট থেকে zh-tw রূপান্তরের ছক বানাতে ব্যবহৃত হয়।
শুরুর দিনগুলোতে বেশিরভাগ নিবন্ধই ইংরেজি থেকে অনুবাদ করা হতো। প্রথম প্রশাসক নিয়োগ হয় ১৪ জুন, ২০০৩ সনে।
চীনা উইকিপিডিয়া প্রথম পরিচিতি পায় <sup class="noprint Inline-Template Template-Fact" style="white-space:nowrap;" contenteditable="false">[<span title="This claim needs references to reliable sources. (October 2012)">citation needed ]  চায়না কম্পিউটার শিক্ষা (中国电脑教育报) নামক পত্রিকার ২০ অক্টোবর,২০০৩ সংখ্যার একটি নিবন্ধ প্রকাশের মাধ্যমে। নিবন্ধটি এরূপ ছিল, "I join to write an encyclopedia"(আমি বিশ্বকোষ লিখতে যোগদান করেছি) (我也来写百科全书). ১৬ মে, ২০০৪ সনে উইকিপিডিয়া প্রথম প্রতিবেদন আকারে প্রকাশ করা হয় তাইওয়ানের পত্রিকা ''চায়না টাইমে"। এর পর বিভিন্ন পত্রিকা চীনা উইকিপিডিয়া নিয়ে নিবন্ধ ও সংবাদ প্রকাশ করে। বিভিন্ন প্রশাসকের সাক্ষাৎকার নেওয়া হয়।
সাউথ চায়না মর্নিং পত্রিকার ইভান ঝাই লিখেন যে মেইনল্যান্ড কর্তৃপক্ষ উইকিপিডিয়ার প্রসার রোধ করতে চেয়েছিলেন এবং একটি নতুন প্রজন্ম চীনা উইকিপিডিয়াকে সমৃদ্ধ করতে চেষ্টা করে। ২০১৩ তে ৭,৫০০ জন ব্যবহারকারী সক্রিয় থাকেন যাদের বেশিরভাগই তাইওয়ান ও হংকং এর বাসিন্দা। ৭১৫,০০০ টি নিবন্ধ চীনা উইকিপিডিয়াকে ১২তম বৃহৎ উইকিপিডিয়া বানাতে সাহায্য করে।
ভারী পানি
ভারী পানি বা ভারী জল (ডিউটেরিয়াম অক্সাইড ( )) হলো পানির একটি গঠন, যাতে হাইড্রোজেন আইসোটোপ ডিউটেরিয়াম ( বা D, ভারি হাইড্রোজেন নামেও পরিচিত) স্বাভাবিকের চেয়ে অধিক পরিমাণে থাকে এবং সাধারণ পানির অধিকাংশ হাইড্রোজেন গঠনকারী হাইড্রোজেন-১ আইসোটোপ ( বা H, প্রোটিয়াম নামেও পরিচিত) তুলনামূলকভাবে কম থাকে।
ইতিহাস
বিজ্ঞানী উরে ১৯৩৩ সালে ভারী জল আবিষ্কার করেন‌।
রুদাকি
আবু আব্দুল্লাহ জাফর ইবনে মুহাম্মদ আল রুদাকি (Persian: ابو عبدالله جعفر بن محمد رودکی‎; ) একজন পারস্য দেশী কবি। তাকে আধুনিক ফারসী ভাষা ও সাহিত্যের প্রথম বিশেষজ্ঞ হিসেবে বিবেচনা করা হয়। তিনি রুদাকি নামেই সমধিক পরিচিত। ‘এডাম অব পোয়েট’ অর্থাৎ ‘কবিতার জনক’ বলেও তাকে ডাকা হয়।
রুদাকি প্রথম আধুনিক ফারসী বর্ণমালায় কবিতা রচনা করেছিলেন এবং একারণেই শাস্ত্রীয় ফারসী সাহিত্যের জনক বলা হয়। তার কবিতায় কোয়ারেন সহ পার্সিয়ান কবিতার প্রাচীনতম ঘরানার অনেকগুলি উপস্থিত রয়েছে তার কাব্য সম্ভারের খুব অল্প অংশই এখন পাওয়া যায়। তবে ধারণা করা হয় নবম শতাব্দিতে রুদাকির মধ্যে কবিতা, গান, আবৃত্তি এবং কবি লেখক সত্তার যে সংমিশ্রণ ঘটেছিলো সেটা তার পূর্বে আর কারো মধ্যে এভাবে পাওয়া যায়নি। রাজসভায় তাই তিনি ছিলেন বিশেষ মর্যাদার অধিকারী।
জীবন বৃত্তান্ত
প্রথম জীবন
রুদাকি ৮৫৯ সালে ইরানের খোরাসান শহরের রুদক গ্রামে জন্মগ্রহণ করেন। রুদক গ্রাম তখন সামানি সাম্রাজ্যের অন্তর্ভুক্ত ছিলো যা বর্তমানে তাজিকিস্থানের অন্তর্গত। জীবনীকারদের অনেকেই বলেছেন তিনি পুরোপুরি অন্ধ ছিলেন, তবে তার কবিতায় রংয়ের যে বিবরণ পাওয়া যায় তাতে অনেকেই এ বিষয়ে সন্দেহ প্রকাশ করেন। কারো কারো ধারণা হয়তো জীবনের কোন এক পর্যায়ে অন্ধ হয়ে থাকতে পারেন।
সামানি রাজসভা
প্রথম জীবনেই তার প্রতিভার খ্যাতি ছড়িয়ে পড়ে এবং খোরাসান এবং ট্রান্সঅক্সিয়ানার শাসক সামানি সম্রাট দ্বিতীয় নসর ইবনে আহমদের কাছে তার সুনাম পৌছে যায়। তিনি রুদাকিকে তার রাজসভায় আমন্ত্রন জানান। রুদাকি তার নিত্য সহচরে পরিণত হন। অর্থবিত্ত এবং সম্মানের অধিকারী হন। ফার্সি সাহিত্যের জনক হিসেবে তাকে সম্মান দেয়া হয় যদিও তার পূর্বে আরো অনেকেই এই সম্মান পাবার জন্য উৎসুক ছিলেন। তিনিই সর্বপ্রথম মহাকাব্য, গীত, এবং তাত্ত্বিক কবিতায় এর বিচিত্র ধরন এবং এর স্বতন্ত্র চরিত্রকে প্রভাবিত করেছিলেন। আরও বলা হয় যে তিনি দিওয়ানের প্রতিষ্ঠাতা ছিলেন, যা কম বেশি বর্ণানুক্রমিকভাবে একটি কবির গীতিকারক রচনার সম্পূর্ণ সংগ্রহের আদর্শ রূপ যা আজও সমস্ত পার্সিয়ান লেখকই ব্যবহার করেন। তিনি চ্যাং (বীণা) -এর খুব পারদর্শী গায়ক এবং বাদকও ছিলেন।
শেষ জীবন
রুদাকির শেষ জীবন খুব সুখকর হয়নি। সামানি শাসকের বিরুদ্ধে বিদ্রোহ মাথা চাড়া দিয়ে ওঠে এবং দ্বিতীয় নসর ইবনে আহমদের পতন ঘটে। একই সাথে ভাগ্য বিড়ম্বনায় পড়ে যান রুদাকি। প্রতিপক্ষের রোষানল থেকে বাঁচার জন্য নিজ গ্রামে গিয়ে আশ্রয় নেন। সেখানেই ৯৪০ মতান্তরে ৯৪১ সালে মারা যান। মারা যাবার পূর্বে বেশ অর্থকষ্টে নিপতিত হন। তার শেষ জীবনের কবিতার মধ্যে এই বেদনাক্লিস্ট ভাব বেশ ফুটে ওঠে।
কাব্য চর্চা
মেঘের দিকে তাকাও, দেখো শোকের স্তুতি, বজ্রনিনাদ যেন প্রেমিকের আর্তনাদ। মেঘের আড়াল ভেদে রবির প্রস্ততি। যেভাবে বন্দি খোঁজে মুক্তির স্বাদ
রুদাকির কবিতাগুলিতে জাতিগত সমতা; ইরানীদের স্বাধীনতা; কিংবদন্তি, পৌরাণিক এবং জাতীয় বীরদের সহ সমৃদ্ধ ঐতিহাসিক ও সামাজিক পটভূমি উঠে এসেছে। সমসাময়িক আরবরা যে বিষয়ের অভাব বোধ করছিল, প্রাক-ইসলামী যুগের উৎসব ও অনুষ্ঠানগুলির উদ্দেশ্যমূলক পুনর্জাগরণ, বিজ্ঞানবাদ, যুক্তিবাদ এবং মানুষের স্বাধীন ইচ্ছার উপর জোর দেওয়া, এর সমস্ত কিছুই তার কবিতায় স্থান পায়।
তাঁর সৃস্ট ১,৩০০,০০০ শ্লোকের মধ্যে মাত্র ৫২ টি কাসিদা, গজল এবং রুবাই অক্ষত ছিল। স্থানীয় অভিধানের কিছু লুপ্তপ্রায় লাইনের বাইরে তাঁর মহাকাব্যগুলোর কিছুই আর নেই বলা যায়। তবে সবচেয়ে বড় ক্ষতি হচ্ছে আবদুল্লাহ ইবনে আল-মুকফার প্রাচীন রূপকথা গ্রন্থ কালীলা ও ডিমনার (পঞ্চতন্ত্র) আরবি সংস্করণ অনুবাদ যা তাঁর রাজকীয় পৃষ্ঠপোষকের অনুরোধে তিনি পারস্যের শ্লোকে অন্তর্ভুক্ত করেছিলেন। তবে বেশ কিছু  টুকরো টুকরো অংশ  আসাদি তুসি (লুঘাট আল-ফার্স, এড। পি। হর্ন, গ্যাটিংজেন, 1897) এর পার্সিয়ান অভিধানে সংরক্ষিত রয়েছে।
মিঠু বরুয়া
মিঠু বরুয়া ভারতের অসমের একজন প্রাক্তন রাষ্ট্রীয় সাঁতারবিদ। তিনবছর বয়সে দীঘলীপুখুরীর দুইপার সাঁতরাতে সক্ষম হওয়া মিঠু বরুয়া ৫০ মিটার ফ্রিষ্টাইল শাখায় রাষ্ট্রীয় রেকর্ড গড়ার সাথে আন্তঃরাষ্ট্রীয় পর্যায়ে বিশেষ খ্যাতি লাভ করতে সক্ষম হয়েছিলেন। তিনি এশিয়ান চ্যাম্পিয়নশিপ ও সাফ গেমসে ভারতকে প্রতিনিধিত্ব করেছিলেন। ১৯৯৩ সালে হংকংয়ে অনুষ্ঠিত সপ্তম এশিয়া পেসিফিক চ্যাম্পিয়নশিপে মিঠু বরুয়া ভারতের হয়ে ২টি সোনার পদক, ২টি রূপার পদক ও একটা ব্রোঞ্জের পদক লাভ করতে সক্ষম হয়েছিলেন। ১৯৯৮ সালে মিঠু বরুয়া সাঁতারের কেরিয়ার সমাপ্ত করেন। তিনি বর্তমানে উত্তর-পূর্ব সীমান্ত রেলওয়ের একজন শীর্ষ আধিকারিক।
ব্যক্তিগত জীবন
মিঠু বরুয়া সমসাময়িক রঞ্জী ট্রফী ক্রিকেট খেলোয়াড় পরাগ দাসের সাথে বিবাহসূত্রে আবদ্ধ হন। ২০০১ সালে তাঁদের পুত্র, ভারতীয় ক্রিকেট খেলোয়াড় রিয়ান পরাগের জন্ম হয়।
চাঁদ নবাব
চাঁদ নবাব একজন পাকিস্তানি সাংবাদিক যিনি করাচিতে বাস করেন।
জীবনী
চাঁদ নবাব জন্মেছিলেন পাকিস্তানের সিন্ধু প্রদেশের মিরপুরখাসে। পরে তার পরিবার করাচিতে চলে যায়।
তিনি 'ইন্দাস নিউজ' এ সাংবাদিক ও টিভি উপস্থাপক হিসেবে যোগদানের মাধ্যমে কর্মজীবন শুরু করেন। ২০০৮ সালে তার সহকর্মীরা ইন্টারনেটে তার একটি ভিডিও আপলোড করলে তিনি ব্যাপক পরিচিতি পান। ভিডিওতে তিনি রেলওয়ে স্টেশনের পাশের একটি ওভারব্রিজের সিঁড়িতে দাঁড়িয়ে ছিলেন এবং বারবার তার প্রতিবেদন ট্রেনযাত্রীদের যাতায়াতের দরুন বাধাপ্রাপ্ত হচ্ছিল। ভিডিওটি সম্পাদনা ছাড়াই তার সহকর্মীরা আপলোড করেছিল ও সামাজিক যোগাযোগমাধ্যমে ভিডিওটি ভাইরাল হয়েছিল।
২০১৫ সালের ব্যবসাসফল হিন্দি চলচ্চিত্র বজরঙ্গি ভাইজান এর পরিচালক কবির খান 'চাঁদ নবাব' নামের একটি চরিত্রটি তার সিনেমায় রেখেছিলেন। নওয়াজুদ্দীন সিদ্দিকী চলচ্চিত্রটিতে 'চাঁদ নবাব' চরিত্রে অভিনয় করেছিলেন ও রেলওয়ে স্টেশনের সেই ঘটনাটি চলচ্চিত্রে পুনঃচিত্রায়িত হয়েছিল।
বোয়িং পি-৮ পসাইডন
পি-৮ অ্যান্টি-সাবমেরিন ওয়ারফেয়ার (এএসডব্লিউ), অ্যান্টি-সারফেস ওয়ারফেয়ার (এএসইউডব্লিউ) এবং বুদ্ধিমত্তা, নজরদারি ও পরিদর্শনকরণ (আইএসআর) ভূমিকায় কাজ করে। এটি টর্পেডো, হার্পুন এন্টি-শিপ মিসাইল ও অন্যান্য অস্ত্রে সজ্জিত, সোনোবুয়গুলিকে ড্রপ ও নিরীক্ষণ করতে পারে এবং নরথ্রপ গ্রামেন এমকিউ-৪সি ট্রাইটন মেরিটাইম সার্ভেইল্যান্স আনম্যানড এরিয়াল ভেহিকেল (ইউএভি) সহ অন্যান্য সম্পদের সাথে একযোগে কাজ করতে পারে।
পি-৮ বিমান মার্কিন যুক্তরাষ্ট্রের নৌবাহিনী, ভারতীয় নৌবাহিনী, রাজকীয় অস্ট্রেলীয় বিমানবাহিনী ও যুক্তরাজ্যের রয়্যাল এয়ার ফোর্স দ্বারা পরিচালিত হয়। এটি রয়্যাল নরওয়েজিয়ান এয়ার ফোর্স, রয়্যাল নিউজিল্যান্ড এয়ার ফোর্স, রিপাবলিক অব কোরিয়া নৌবাহিনী ও জার্মান নৌবাহিনী দ্বারাও ক্রয়ের আদেশ দেওয়া হয়েছে।
উৎপত্তি
একটি টার্বোপ্রপ এএসডব্লিউ বিমান লকহিড পি-৩ ওরিয়ন ১৯৬২ সাল থেকে মার্কিন যুক্তরাষ্ট্রের নৌবাহিনীর (ইউএসএন) সাথে কাজ করছিল। ইউএসএন ১৯৮০-এর দশকে পি-৩ প্রতিস্থাপনের জন্য একটি অধ্যয়ন শুরু করে, যার পরিসীমা ও সহনশীলতা ক্রমবর্ধমান ওজন ও এয়ারফ্রেমের জীবনকালের সীমাবদ্ধতার কারণে হ্রাস পেয়েছিল। নির্দিষ্টকরণের জন্য একটি নতুন বিমানের পরিচালনা ও সমর্থন খরচ কমানোর প্রয়োজন ছিল। লকহিডকে পি-৭ বিমানের বিকাশের জন্য একটি নির্দিষ্ট মূল্যের চুক্তি ১৯৮৯ সালে প্রদান করা হয়েছিল, কিন্তু পরের বছর এটি বাতিল করা হয়েছিল।
ভারত
সংযোগ=//upload.wikimedia.org/wikipedia/commons/thumb/e/ea/Boeing_P-8I_of_the_Indian_Navy.jpg/220px-Boeing_P-8I_of_the_Indian_Navy.jpg|থাম্ব| ভারতীয় নৌবাহিনীর একটি পি-৮য়াই বোয়িং ২০০৮ সালের জানুয়ারি মাসে ভারতীয় নৌবাহিনীর জন্য পি-৮আই, পি-৮এ-এর একটি কাস্টমাইজড রপ্তানি রূপের প্রস্তাব করেছিল। এটিতে পি-৮এ তে যুক্ত নেই এমন দুটি প্রধান উপাদান রয়েছে, একটি টেলিফোনিক্স এপিএস-১৪৩ ওশেনআই আফ্ট রাডার ও একটি ম্যাগনেটিক অ্যানোমালি ডিটেক্টর (এমএডি)। ভারতের প্রতিরক্ষা মন্ত্রণালয় ২০০৯ সালের ৪ই জানুয়ারি ভারতীয় নৌবাহিনীর পুরনো সামুদ্রিক নজরদারি টার্বোপ্র তুপোলেভ তু-১৪২এম  প্রতিস্থাপনকারী আটটি পি-৮আই ক্রয়ের জন্য বোয়িং-এর সঙ্গে একটি ইউএস$২.১ বিলিয়নের চুক্তি স্বাক্ষর করেছিল। এটি ভারতের কাছে বোয়িং-এর প্রথম সামরিক বিক্রয় ছিল এবং ভারত পি-৮ এর প্রথম আন্তর্জাতিক গ্রাহকে পরিণত হয়েছিল।
নিওর্ক
thumb|প্রথম সংস্করণ প্রচ্ছদটি এঁকেছিলেন রেন ব্র্যান্টন নিওর্ক (১৯৫৭ সালে প্রকাশিত) ফরাসি লেখক স্টেফান উলের একটি বিজ্ঞান কল্পকাহিনী। এটি ১৯৫১ সাল থেকে ফ্রান্সে প্রকাশিত ফ্লাইভ নয়ারের "অ্যান্টিসিপেশান" উপন্যাসের একটি অংশ হিসাবে প্রথম প্রকাশিত হয়েছিল, যা দেশে "টেকনোক্র্যাসি" যুদ্ধের পরবর্তী উত্থানের প্রতি লেখকদের মনোভাবকে প্রতিফলিত করেছিল।
পটভূমি
এটি এমন এক ভবিষ্যতের প্রস্তাব দেয় যেখানে পৃথিবী নির্জন এবং যাতে কেবল শিকারি-উপজাতি গোষ্ঠীর ছোট ছোট ব্যান্ডের উপস্থিতি রয়েছে এবং তারা প্যালেওলিথিক স্তরে বাস করে। উপন্যাসটির নাম "নিওর্ক" এসেছে নিউ ইউর্ক সিটির নামের উচ্চারণ থেকে।
এক কৃষ্ণাঙ্গ শিশু তার উপজাতিদের সাথে থাকে কিন্তু উপজাতিদের প্রধান তাকে সর্বদা নিন্দা করেন। সে পরিত্যক্ত শহরের ধ্বংসাবশেষের দিকে প্রধানকে অনুসরণ করে, যেখানে সে প্রাক-অ্যাপোক্যালিপ্টিক মানব শিল্পকর্মগুলির সংস্পর্শে আসে, এবং অন্যান্য লেজার রাইফেল সহ এখনও কাজ করছে এমন ডিভাইস পায় যা ব্রাউনিং সিটারি শটগানের পরে মডেল করা হয়েছে বলে মনে হয়।
এরই মধ্যে তার উপজাতি দল অন্য একটি শিকারের অঞ্চলে চলে যায়, যেখানে তাদের সমুদ্রের তলদেশে তেজস্ক্রিয় বর্জ্য স্যানিটেশনের জন্য আগে ব্যবহার করা হয়েছিল এমন একটি বুদ্ধিমান চিমেরা-স্কুইড দৈত্য আক্রমণ করে। আদিবাসীরা স্কুইডটিকে হত্যা করে এবং এটি খায়, যা তাদের আরও শক্তিশালী, দ্রুত এবং আরও বুদ্ধিমান করে তোলে। যাইহোক, এতে তারা খুব ভারাক্রান্ত বোধ হয়।
কৃষ্ণাঙ্গ শিশুটি একটি বিশাল স্কুইডের আক্রমণ থেকে তাদের বাঁচাতে নিজ উপজাতিদের কাছে ফিরে আসে এবং তেজস্ক্রিয় স্কুইডের মস্তিষ্ক খায়। এতে তার বুদ্ধি এবং ক্ষমতাগুলির ক্ষতিকারক রূপান্তর সে অনুভব করতে শুরু করে। সে-ও খুব ভারাক্রান্ত হয়।